《登岳阳楼有怀寄座主相公》
唐代·曹邺

南登岳阳楼，北眺长安道。不见升平里，千山树如草。

骨肉在南楚，沈忧起常早。白社愁成空，秋芜待谁扫。

常闻诗人语，西子不宜老。赖识丹元君，时来语蓬岛。

作者简介：曹邺（约816～875），字业之， 一作邺之，桂州（今广西桂林阳朔）人。晚唐诗人。 与刘驾、聂夷中、于濆、邵谒、苏拯齐名，而以曹邺才颖最佳。曹邺曾担任吏部郎中（唐）、洋州刺史（唐）、祠部郎中（唐）等职务。